Diari Oficial de la Generalitat Valenciana


Sumari del DOGV 8729, del 30-01-2020 (2020/521)

Informació pública de la sol·licitud d'autorització administrativa i aprovació de projecte d'execució corresponent a la central solar generadora fotovoltaica denominada CSF Torroners II 15,187 MWp, incloent-hi la seua infraestructura d'evacuació, situada en el terme municipal de Xixona. Expedient ATREGI/2019/27/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/521


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació de projecte d'execució corresponent a la central solar generadora fotovoltaica denominada CSF Torroners II 15,187 MWp, incloent-hi la seua infraestructura d'evacuació, situada en el terme municipal de Xixona. Expedient ATREGI/2019/27/03. [2020/521]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i també en l'article 125 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i aprovació de projecte d'execució de la instal·lació elèctrica que s'hi indica:  
  
Peticionari: Fuente Álamo Energía Solar 1, SL, amb CIF K71406286 i amb domicili a la plaça Fuensanta, núm. 2, 7, B. 30149 Múrcia.  
Objecte de la sol·licitud: sol·licitud d'autorització administrativa i aprovació de projecte d'execució de la central solar fotovoltaica denominada CSF Torroners II 15,187 MWp incloent-hi les instal·lacions d'evacuació d'energia elèctrica.  
Emplaçament: paratge l'Espartar, parcel·la 57 del polígon 13 i parcel·les 274, 275 i 277 del polígon 9, del terme municipal de Xixona.  
Documents sotmesos a informació pública:  
- Projecte. Denominació: instal·lació solar fotovoltaica per a la connexió a la xarxa a Alacant CSF Torroners II.  
Pressupost: 8.110.251,98 ?.  
Característiques principals:  
- Central solar fotovoltaica de 37.464 mòduls fotovoltaics de 405 Wp cadascun.  
- Tensió de treball de la central de 800 V.  
- L'energia que es genera és transformada en corrent altern mitjançant 85 inversors DC/AC de 180 kVA.  
- Les eixides dels inversors es dirigiran a dos transformadors de 6.000 kVA i dos de 2.800 kVA (30 kV/0,8).  
- Evacuació de l'energia en barres de 30 kV de la subestació del projecte CSF Torroners.  
El projecte serà exposat per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria i Energia, situat al carrer de Churruca, núm. 29, d'Alacant, i també dirigir a l'esmentat servei territorial les al·legacions que es consideren oportunes en el termini de 20 dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç http://www.gva.es/es/inicio/procedimientos'id\_proc=18451&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà als interessats interposar els recursos procedents contra la resolució definitiva del procediment.  
  
Alacant, 26 de novembre de 2019. El cap del Servei Territorial d'Indústria i Energia: Matías Pablo Mas Gisbert.